Ғәббәс

Ғәббәс () — Башҡортостандың Ейәнсура районындағы ауыл. Муйнаҡ ауыл Советына ҡарай. Почта индексы — 453390, ОКАТО коды — 80226822002.

 Тарихы 
Үҫәргән башҡорто Нәҙерғәле Хәсән улы Аҡъюловтың яҙыуына ҡарағанда, Үҫәргәндең ике улы Болоҡ менән Таймаҫ урыҫ батшаһы Иван III (1425 - 1505) хакимлыҡ иткән осорҙа йәшәгән. Таймаҫтың ете улы булған: Шишәй, Бишәй, Аҫҡаҡ, Ҡунаҡ, Абаҙа, Сураш һәм Ҡыҙрас. Сураштың нәҫеле Абҙан, Юлдаш, дүрт Муйнаҡ ауылына, ә Сураштың Ейәнсура тигән улы Яңыбай, Юнай, Юлдыбай, Әлебай, Ғәббәс ауылдарына нигеҙ һалғанТүләбаев М. С. Үҫәргәндәр ере — Ейәнсура.— Өфө, 2000. — 240 бит. ISBN 5-85051-175-Х.. Ауыл 1816 йылдан алып билдәле. Ауыл тәүге төпләнеүсе Ғәббәс Ураҙаев исеме менән аталған. 1866 йылда Әбүләйес исеме менән теркәлгән, 17 йортта 71 кеше йәшәгән. Малсылыҡ, игенселек менән шөғөлләнгәндәр.

Ауылда фельдшер‑акушерлыҡ пункты, клуб бар.

 Географик урыны 
Ауыл Кесе Өҫкәлек йылғаһы (Һаҡмар йылғаһы бассейны) буйында урынлашҡан.
 Район үҙәгенә тиклем (Иҫәнғол): 43 км
 Ауыл Советы үҙәгенә тиклем (Үрге Муйнак): 15 км
 Яҡындағы тимер юл станцияһы (Һарыҡташ): 79 км

 Билдәле шәхестәре 
 Әхмәтова Роза Сәмиғулла ҡыҙы (13.02.1924—16.01.2009) — инженер-технолог. Техник фәндәре кандидаты (1967). Башҡорт АССР-ының атҡаҙанған фән һәм техника эшмәкәре (1981), Хеҙмәт Ҡыҙыл Байраҡ ордены кавалеры (1971).
 Уразаев Мәхмүт Һибәт улы (14.05.1936—6.09.2021) — яҙыусы, журналист һәм тәржемәсе.

 Халыҡ һаны 
Халҡы: 1900 йылда — 156 кеше, 1920 йылда 189 кеше иҫәпләнгән. 2009 йылда 174 кеше йәшәгәнExcel форматында ҡушымта .

 Милли составы
2002 йылғы халыҡ иҫәбен алыу мәғлүмәттәренә ярашлы, халыҡтың күпселеге башҡорттар (99 %)Единый электронный справочник муниципальных районов Республики Башкортостан — приложение в формате Excel ..

 Урамдары 
 Кесе Өҫкәлек урамы  ()Межрайонная инспекция Федеральной налоговой службы № 25 по Республике Башкортостан

 Тирә-яҡ мөхит 
 Ер-һыу атамалары
Йылғалар
 Игеннәр йылғаһы
Тауҙар
 Ҡалаҡбаш тауы
 Шүрәле тауы
 Өрпәк тау
Юлдар
 Түлә юлыБашҡортстан Республикаһының топонимдар һүҙлеге

 Иҫкәрмәләр 

 Һылтанмалар 

 Совет муниципальных образований Республики Башкортостан.
 Административно-территориальное устройство Республики Башкортостан: Справочник. — Уфа: ГУП РБ Издательство «Белая Река», 2007. — 416 с.— ISBN 978-5-87691-038-7.
 Асфандияров А. З. История сел и деревень Башкортостана и сопредельных территорий. Уфа: Китап, 2009. — 744 с. ISBN 978-5-295-04683-4

Категория:Ейәнсура районы ауылдары